section_heading: Položaj i povijest
paragraph_text: Područje župe pripadalo je kroz povijest drugim zagrebačkim župama. Do 1776. Gračani su bili dio župe sv. Marije na Dolcu, nakon toga, do 1812. dio župe Šestine. Od 1812. uspostavom župe u Remetama gračanska kapela postaje filijalna crkva. Odlukom nadbiskupa Stepinca dio Gračana 1942. pripada župi na Ksaveru, a dio ostaje u sklopu župe Remete. 1983. godine dekretom nadbiskupa Kuharića Gračani dobivaju samostalnu župu. Župom otada upravljaju franjevci franjevačke provincije trećoredaca glagoljaša. <br/>